**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**ELŐTERJESZTÉS**

**Martfű Város közigazgatási területén levő térfigyelő kamera-rendszer helyszíneinek jóváhagyására és új helyszínek kijelölésére**

Martfű Város Önkormányzata Képviselő-testületének

2017. november 30-i ülésére

Előkészítette: Stoica-Bodor Éva

Véleményezi: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalási mód: nyilvános ülés

Tisztelt Képviselő-testület!

A Közterület-felügyeletről szóló 1999 évi LXIII. törvény 7.§ (3) kimondja, hogy a közterületen, közbiztonsági, illetve bűnmegelőzési célból, bárki számára nyilvánvalóan észlelhető módon elhelyezhetőek térfigyelő kamerák. A képfelvevő elhelyezéséről, valamint a képfelvevővel megfigyelt közterület kijelöléséről a képviselő-testület dönt.

Martfű Város Önkormányzata a város közbiztonsága és a bűnmegelőzés érdekében 2012-ben a város négy bejáratára térfigyelő kamerákat szereltetett fel, melyeknek működtetésére, használatára 2013.02.22-én JNSZ Megyei Rendőr-főkapitánysággal Együttműködési megállapodást kötött.

Ezt követően a képviselő-testület döntött 2013.06.25-én az EMVA alapból a LEADER Helyi Akciócsoportok közreműködésével **a Települési önkormányzatok és nonprofit szervezetek az életminőség, a településkép és a közbiztonság javítására szolgáló fejlesztések intézkedésre** pályázat beadásáról és az ehhez szükséges önerő biztosításáról, így bővíteni tudtuk térfigyelő kamera-rendszerünket új megfigyelő pontok kialakításával Martfű belterületén, 7 helyszínen, 9 db kamerával.

Kamerarendszerünket további kamerákkal szeretnénk bővíteni a város közbiztonsága érdekében, ezért még 6 helyszínen kívánunk újabbakat telepíteni, így összesen a város 17 helyszínén lesznek térfigyelő kamerák.

A döntést követően a JNSZ Megyei Rendőr-főkapitánysággal az Együttműködési megállapodást felülvizsgálni, bővíteni szükséges.

A javasolt új helyszínek:

- Zsófia-halom út – 2. db.

- Tisza Ipartelep I-es porta

- Tisza Ipartelep II-es porta

- Kérész utca. vége

- Kövér major

- Május 1 út vége (kültéri fitness-eszközök)

A kamerák jelenlegi, illetve javasolt helyszíneinek térképét és táblázatos felsorolását előterjesztésemhez csatolom.

Kérem a Tisztelt Képviselő-testületet, hogy az előterjesztés megtárgyalását követően hagyja jóvá a már meglévő-, és jelölje ki az új kamerák helyszíneit.

**Határozati javaslat:**

Martfű Város Önkormányzata Képviselő-testületének

…./2017.(.........) határozata

**Martfű Város közigazgatási területén levő térfigyelő kamera-rendszer helyszíneinek jóváhagyásáról és új helyszínek kijelöléséről**

Martfű Város Önkormányzatának Képviselő-testülete megtárgyalta a Martfű Város közigazgatási területén levő térfigyelő kamera-rendszer helyszíneinek jóváhagyására és új helyszínek kijelölésére szóló előterjesztést, és a már telepített kamerák helyszíneit jóváhagyja, és kijelöli az új helyszíneket a határozat mellékletében foglaltak szerint.

Erről értesülnek:

1. Képviselő-testület tagjai
2. JNSZ Megyei Rendőr-főkapitányság
3. Irattár

Martfű, 2017.11.21.

 dr. Papp Antal

 polgármester

Látta: Szász Éva jegyző